open-index/open-wikipedia-markdown huggingface dataset:
अरल सागर

**अरल सागर ** या **अराल सागर** (कज़ाख़: Арал Теңізі, उज़बेक: Orol dengizi, रूसी: Аральскοе мοре, ताजिक/फ़ारसी: दरिय (ओचा)-ए-खवारज़्म) मध्य एशिया में स्थित एक झील है जिसके बड़े आकार के कारण इसे सागर कहा जाता है, पर अब दिनोदिन इसका आकार घटता जा रहा है। स्थानीय भाषाओं में इसका शाब्दिक अर्थ है 'द्वीपों की झील', जो इस झील में एक समय पर दिखने वाले लगभग १५०० टापुओं के आधार पर नामांकित थी। सन् १९६० में सोवियत प्रशासन ने इसमें विसर्जित होने वाली दो नदियों - आमू दरिया और सिर दरिया को मरुभूमि सिंचाई के लिए विमार्गित करने का निर्णय लिया, जिसके बाद से अरल सागर घटा और तीन अलग-अलग भागों में बंट गया। इसके फलस्वरूप आने वाले ४० सालों में अराल सागर का ९० प्रतिशत जल खत्म हो गया तथा ७४ प्रतिशत से अधिक सतह सिकुड़ गई और इसका आकार १९६० के इसके आकार का सिर्फ १० प्रतिशत ही रह गया है।

## इतिहास
thumb|230px|1960 में झील का आकार, इस मानचित्र में वर्तमान देशों की राजनैतिक सीमाएं दिखाई गई हैं। वे देश जिनसे भूमि द्वारा विसर्जित पानी इसमें आता है पीले रंग में दिखाए गए हैं।
एक समय इसका क्षेत्रफल लगभग ६८,००० वर्ग किलोमीटर था। इसके बाद सन् २००७ तक यह अपने मूल आकार के १० प्रतिशत पर आ गया है। पानी की लवणता में वृद्धि हो रही है और मछलियों का जीवन असंभव हो गया है। १९६० के बाद के दशकों में सूखे के कारण और पानी मोड़ने के लिए बनाई गई नहरों के कुप्रबंधन के चलते अराल सागर की तट रेखा में भी काफी कमी देखी गई, जहाँ बड़ी नौकाएँ चलती थीं, वहाँ रेगिस्तान नज़र आने लगा था। लेकिन इस सबके एवज़ में उज़बेकिस्तान दुनिया के प्रमुख कपास निर्यातकों में गिना जाने लगा है, जो एक समय सोवियत संघ की योजना थी।

## इन्हें भी देखें
* आमू दरिया
* सिर दरिया
* काराकुम नहर

## सन्दर्भ


श्रेणी:एशिया की झीलें
श्रेणी:मध्य एशिया की झीलें
श्रेणी:मध्य एशिया
श्रेणी:खारी झीलें
श्रेणी:एशिया की बन्द जलसम्भरीय झीलें
ह्यूरॉन झील

**ह्यूरन झील** संयुक्त राज्य अमेरीका की एक झील है। यूएसए की बड़ी झीलों में इसका सुपीरियर झील के बाद दूसरा स्थान है। मिशिगन और एरी झीलों के बीच स्थित यह ४०० किलोमीटर लंबी एवं २४८ किमी चौड़ी है। इसका क्षेत्रफल ५८,८८० वर्ग किमी है। इस झील का ३४,००८ वर्ग किमी भाग कनाडा में पड़ता है। ह्यूरन झील का सबसे गहरा भाग २२७ मी. है। सुपीरियर एवं मिचिगन झीलों से पानी ह्यूरन झील में आता है तथा सैंट क्लेयर नदी, सेंट क्लेयर झील एवं डिट्रायट नदी में से होकर इसका पानी ईरी झील में चला जाता है। ह्यूरन झील में अप्रैल से लेकर दिसंबर तक जलयान चला करते हैं। ईरी, सुपीरियर एवं मिचिगन झीलों के बंदरगाहों से व्यापार होता है। व्यापार की मुख्य वस्तुएँ लौहखनिज, अनाज, चूनापत्थर एवं कोयला हैं। राकपोर्ट एवं रोजर्स सिटी पश्चिमी तट पर मुख्य बंदरगाह हैं जहाँ बड़े-बड़े जलयान चले आते हैं। इसका पानी बहुत स्वच्छ है और अनेक प्रकार की मछलियाँ इस पानी में पाई जाती हैं। झील के उत्तरी भाग में कुछ छोटे छोटे द्वीप भी हैं।

श्रेणी:संयुक्त राज्य अमेरिका की झीलें
श्रेणी:उत्तर अमेरिका की झीलें
मानसरोवर

*अधिक विकल्पों के लिए यहां जाएं - [[मानसरोवर (बहुविकल्पी)]]*

**मानसरोवर** चीन के तिब्बत स्वायत्त क्षेत्र में स्थित एक झील है। हिन्दू ,बौद्ध धर्म तथा जैन धर्म में इसे पवित्र माना गया है।

## भूगोल
[thumb|right|360px| मानसरोवर झील (दाएं)- इसके पश्चिम में [राक्षसताल तथा उत्तर में कैलाश पर्वत है (उपग्रह द्वारा लिया गया चित्र)।]]
thumb|right|360px| मानसरोवर में स्नान करता हुआ भारतीय
यह झील लगभग 320 वर्ग किलोमाटर के क्षेत्र में फैला हुआ है। इसके उत्तर में कैलाश पर्वत तथा पश्चिम में राक्षसताल है। यह समुद्रतल से लगभग 4556 मीटर की ऊंचाई पर स्थित है। इसकी परिमिति लगभग 88 किलोमीटर है और औसत गहराई 90 मीटर।

## धार्मिक पहलू
हिन्दू धर्म में इसे पवित्र माना गया है। इसके दर्शन के लिए हज़ारों लोग प्रतिवर्ष कैलाश मानसरोवर यात्रा में भाग लेते है। हिन्दू विचारधारा के अनुसार यह झील सर्वप्रथम भगवान ब्रह्मा के मन में उत्पन्न हुआ था। संस्कृत शब्द मानसरोवर, मानस तथा सरोवर को मिल कर बना है जिसका शाब्दिक अर्थ होता है - *मन का सरोवर*।
यहां देवी सती के शरीर का दांया हाथ गिरा था। इसलिए यहां एक पाषाण शिला को उसका रूप मानकर पूजा जाता है। यहां शक्तिपीठ है।

बौद्ध धर्म में भी इसे पवित्र माना गया है। एसा कहा जाता है कि रानी माया को भगवान बुद्ध की पहचान यहीं हुई थी।

जैन धर्म में मानसरोवर झील अपने संस्थापक और पहले तीर्थंकर ऋषभनाथ से जुड़ी हुई है।

## इन्हें भी देखें

* ज़मज़म कुंआ
* तिब्बत स्वायत्त क्षेत्र

## सन्दर्भ

## बाहरी कड़ियाँ

* कैलाश मानसरोवर यात्रा (भारत चीन सीमा पुलिस)
* कैलास मानसरोवर यात्रा हर हिन्दू का लक्ष्य  (देशबन्धु)
* शिव का धाम कैलाश मानसरोवर (वेबदुनिया)
* कैलाश-मानसरोवर यात्रा (वेबदुनिया)

श्रेणी:झीलें
श्रेणी:तिब्बत की झीलें
श्रेणी:एशिया की झीलें
श्रेणी:विश्व की झीलें
श्रेणी:पवित्र झीलें
मानसरोवर (बहुविकल्पी)

मानसरोवर के कई अर्थ हैं - 
* मानसरोवर - तिब्बत क्षेत्र में स्थित एक झील
* मानसरोवर (कथा संग्रह) - प्रेमचंद द्वारा लिखी गई कहानियों का संकलन
* कैलाश मानसरोवर भवन -- गाजियाबाद में उत्तर प्रदेश सरकार द्वारा निर्मित भवत जो कैलाश मानसरोवर या  सिन्धु दर्शन, बदरीनाथ, केदारनाथ, गंगोत्री और यमुनोत्री आदि का दर्शन करने जाने वाले तीर्थयात्रियों के लिये उपलब्ध है।
पशुपतिनाथ

**पशुपतिनाथ** से सम्बन्धित लेख इस प्रकार हैं:

* पशुपति, शिव का रूप 
* पशुपतिनाथ मन्दिर (नेपाल), मंदिर 
* पशुपतिनाथ मन्दिर (मन्दसौर), मंदिर
गङ्गाधर

**(१)** शिवजी का एक नाम है क्योंकि वह (गंगा) उनकी जटा से निकलती है। भगीरथ की प्रार्थना पर शिव ने गंगा को अपने मस्तक पर धारण किया था अत: उनका एक नाम।

**(२)** विभिन्न समयों में हुए अनेक प्रसिद्ध पंडितों, टीकाकारों और ग्रंथकारों के नाम। इनमें से एक प्राचीन कोशकार और कात्यायन सूत्र की टका, आधानपद्धति, संस्कारपद्धति आदि संस्कृत ग्रंथों के रचयिता माध्यंदिन शाखाध्यायी प्राचीन स्मार्त पंडित थे देवतार्चनविधि, निर्णयमंजरी, योगरत्नावली, रसपद्माकर (अलंकार ग्रंथ) आदि ग्रंथों के विविध प्रणेता इसी नाम के विविध व्यक्ति थे। तर्कदीपिका, सूर्यशतक और संगीतरत्नाकर के गंगाधर नामधारी टीकाकार भी एक दूसरे से भिन्न बनाए गए हैं। संस्कृत के एक अन्य प्रसिद्ध ग्रंथकार भी इसी नाम से विख्यात हैं। जिन्होंने गंगास्तोत्र, तर्कचंद्रिका, तीर्थकाशिका प्रपंचसारविवेक आदि अनेक ग्रंथों की रचना की है। न्यायकुतूहल और न्यायचंद्रिका के प्रणेता तथा इनसे भिन्न एक प्रसिद्ध वैयाकरण और एक नैयायिक पंडित भी इसी नाम के व्यक्ति हैं।

श्रेणी:नाम
ओण्टारियो (बहुविकल्पी)

ओन्टारियो के कई अर्थ हो सकते हैं -

* ओण्टारियो झील - विशाल झीलों में से एक
* ओण्टारियो - कनाडा का एक प्रान्त
राक्षसताल

Q1.किस नदी का उदगम राकसताल (तिब्बत)मे होता है! 
Ans.- सतलज

**राक्षसताल** तिब्बत में एक झील है जो मानसरोवर और कैलाश पर्वत के पास, उनसे पश्चिम में स्थित है। सतलज नदी राक्षसतल के उत्तरी छोर से शुरु होती है। पवित्र मानसरोवर और कैलाश के इतना पास होने के बावजूद राक्षसताल हिन्दुओं और बौद्ध-धर्मियों द्वारा पवित्र या पूजनीय नहीं मानी जाती। इसे तिब्बती भाषा में **लग्नगर त्सो** (ལག་ངར་མཚོ།) कहते हैं। प्रशासनिक रूप से यह तिब्बत के न्गारी विभाग में भारत की सीमा के पास स्थित है।

## संरचना
राक्षस ताल लगभग 225 वर्ग किलोमीटर क्षेत्र, 84
किलोमीटर परिधि तथा 150 फुट गहरे में फैला है।
इस झील के तट राक्षसों के राजा रावण ने यहां पर शिव
की आराधना की थी। इसलिए इसे राक्षस ताल
या रावणहृद भी कहते हैं। एक छोटी नदी गंगा-चू
दोनों झीलों को जोड़ती है।
## मानसरोवर से अंतर
राक्षसताल के बारे में यह आस्था है कि इसे रावण से सम्बन्धित है, जिस कारणवश इसे **रावणताल** भी कहते हैं। जहाँ मानसरोवर का पानी मीठा है, वहाँ राक्षसताल का खारा है। मानसरोवर में मछलियों और जलीय पौधों की भरमार है जबकि राक्षसताल के खारे पानी में यह नहीं पनप पाते। स्थानीय तिब्बती लोग इसके पानी को विषैला मानते हैं। मानसरोवर गोल है और इसे सूरज का और दिन की रोशनी का प्रतीक माना जाता है जबकि राक्षसताल के आकार की तुलना अर्धचंद्र से की जाती है और इसे रात्रि का और अंधेरे का प्रतीक माना जाता है।

## इन्हें भी देखें
*मानसरोवर
*पारहिमालय

## सन्दर्भ


श्रेणी:झीलें
श्रेणी:तिब्बत की झीलें
नटराज

[right|thumbnail|200px|[ [चोल राजवंश|चोल शासकों के काल की शिव प्रतिमा *नटराज*रूप में जिसे मेट्रोपॉलिटिन कला संग्रहालय, न्यूयॉर्क सिटी में रखा गया है]]
**नटराज** शिवजी का एक नाम है उस रूप में जिस में वह सबसे उत्तम नर्तक हैं। नटराज शिव का स्वरूप न सिर्फ उनके संपूर्ण काल एवं स्थान को ही दर्शाता है; अपितु यह भी बिना किसी संशय स्थापित करता है कि ब्रह्माण्ड में स्थित सारा जीवन, उनकी गति कंपन तथा ब्रह्माण्ड से परे शून्य की नि:शब्दता सभी कुछ एक शिव में ही निहित है। नटराज दो शब्दों के समावेश से बना है – नट (अर्थात कला) और राज। इस स्वरूप में शिव कलाओं के आधार हैं। शिव का तांडव नृत्य प्रसिद्ध है। इन्हें कायस्थ भी कहा क्योंकि भगवान के अंश अवतार थे चित्रगुप्त वंश कुल गौडा सुचारू राजा के पुत्र थे कायस्थ कुल के देवता भी है

## शिव के दो स्वरूप
शिव के तांडव के दो स्वरूप हैं। पहला उनके क्रोध का परिचायक, प्रलयकारी रौद्र तांडव तथा दूसरा आनंद प्रदान करने वाला आनंद तांडव। पर ज्यादातर लोग तांडव शब्द को शिव के क्रोध का पर्याय ही मानते हैं। रौद्र तांडव करने वाले शिव रुद्र कहे जाते हैं, आनंद तांडव करने वाले शिव नटराज। प्राचीन आचार्यों के मतानुसार शिव के आनन्द तांडव से ही सृष्टि अस्तित्व में आती है तथा उनके रौद्र तांडव में सृष्टि का विलय हो जाता है। शिव का नटराज स्वरूप भी उनके अन्य स्वरूपों की ही भांति मनमोहक तथा उसकी अनेक व्याख्याएँ हैं। जो संसार में उपस्थित सभी कलाओं के देवता माने जाते है।

नटराज शिव की प्रसिद्ध प्राचीन मूर्ति के चार भुजाएँ हैं, उनके चारों ओर अग्नि के घेरें हैं। उनका एक पाँव से उन्होंने एक बौने(अकश्मा) को दबा रखा है, एवं दूसरा पाँव नृत्य मुद्रा में ऊपर की ओर उठा हुआ है। उन्होंने अपने पहले दाहिने हाथ में (जो कि ऊपर की ओर उठा हुआ है) डमरु पकड़ा हुआ है। डमरू की आवाज सृजन का प्रतीक है। इस प्रकार यहाँ शिव की सृजनात्मक शक्ति का द्योतक है। ऊपर की ओर उठे हुए उनके दूसरे हाथ में अग्नि है। यहाँ अग्नि विनाश का प्रतीक है। इसका अर्थ यह है कि शिव ही एक हाथ से सृजन करतें हैं तथा दूसरे हाथ से विलय। उनका दूसरा दाहिना हाथ अभय (या आशीष) मुद्रा में उठा हुआ है जो कि हमें बुराईयों से रक्षा करता है।

उठा हुआ पांव मोक्ष का द्योतक है। उनका दूसरा बाया हाथ उनके उठे हुए पांव की ओर इंगित करता है। इसका अर्थ यह है कि शिव मोक्ष के मार्ग का सुझाव करते हैं। इसका अर्थ यह भी है कि शिव के चरणों में ही मोक्ष है। उनके पांव के नीचे कुचला हुआ बौना दानव अज्ञान का प्रतीक है जो कि शिव द्वारा नष्ट किया जाता है। शिव अज्ञान का विनाश करते हैं। चारों ओर उठ रही आग की लपटें इस ब्रह्माण्ड की प्रतीक हैं। उनके शरीर पर से लहराते सर्प कुण्डलिनी शक्ति के द्योतक हैं। उनकी संपूर्ण आकृति ॐ कार स्वरूप जैसी दिखती है। यह इस बात को इंगित करता है कि ॐ शिव में ही निहित है।

वह ताण्डव नृत्य करते हें जिससे विश्व का संहार होता है।

श्रेणी:हिन्दू धर्म
श्रेणी:देवी देवता
ओण्टारियो झील

thumb|right|200px|ओण्टारियो झील (गहरे नीले में) एवं दूसरी विशाल झीलें

**ओण्टारियो झील** एक झील है। यह झील कनाडा-सं रा अमेरिका की सीमा पर स्थित विशाल झीलों में से एक है।

इस झील के उत्तर में कनाडा का ओण्टारियो प्रान्त है और दक्षिण में ओण्टरियो का नियाग्रा प्रायद्वीप और सं रा अमेरिका का न्यूयॉर्क राज्य। सभी विशाल झीलों में से इस झील का क्षेत्रफल सबसे कम है और यह एकमात्र झील है जो मिशिगन की सीमा से नहीं लगती।
इस झील के उत्तर से लॉरेंस नदी निकलती है जो की ग्रेट झीलों का पानी लेकर लॉरेंस की खाड़ी में डालती है और यह नदी विश्व का सबसे बड़ा नदीमुख बनाती है । जो की कृषि कार्य हेतु और मछली पालन हेतु लाभदायक है 

श्रेणी:विश्व की झीलें
श्रेणी:उत्तर अमेरिका की झीलें
श्रेणी:कनाडा की झीलें
श्रेणी:संयुक्त राज्य अमेरिका की झीलें
कैलास पर्वत

**कैलास पर्वत** चीन के तिब्बत स्वायत्त क्षेत्र के न्गारी प्रान्त में स्थित एक पर्वत श्रेणी है। इसके पश्चिम तथा दक्षिण में मानसरोवर तथा राक्षसताल झील हैं। यहां से कई महत्वपूर्ण नदियां निकलतीं हैं - ब्रह्मपुत्र, सिन्धु, सतलुज इत्यादि। हिन्दू सनातन धर्म में इसे पवित्र माना गया है।

इस तीर्थ को **अष्टापद**, **गणपर्वत** और **रजतगिरि** भी कहते हैं। कैलाश के बर्फ से आच्छादित 6,638 मीटर (21,778 फुट) ऊँचे शिखर और उससे लगे मानसरोवर का यह तीर्थ है। और इस प्रदेश को मानसखंड कहते हैं। पौराणिक कथाओं के अनुसार भगवान ऋषभदेव ने यहीं निर्वाण प्राप्त किया। श्री भरतेश्वर स्वामी मंगलेश्वर श्री ऋषभदेव भगवान के पुत्र भरत ने दिग्विजय के समय इसपर विजय प्राप्त की। पांडवों के दिग्विजय प्रयास के समय अर्जुन ने इस प्रदेश पर विजय प्राप्त किया था। युधिष्ठिर के राजसूय यज्ञ में इस प्रदेश के राजा ने उत्तम घोड़े, सोना, रत्न और याक के पूँछ के बने काले और सफेद चामर भेंट किए थे। इनके अतिरिक्त अन्य अनेक ऋषि मुनियों के यहाँ निवास करने का उल्लेख प्राप्त होता है।

जैन धर्म में इस स्थान का बहुत महत्व है। इसी पर्वत पर श्री भरत स्वामी ने रत्नों के 72 जिनालय बनवाये थे।

कैलाश पर्वतमाला कश्मीर से लेकर भूटान तक फैली हुई है और ल्हा चू और झोंग चू के बीच कैलाश पर्वत है जिसके उत्तरी शिखर का नाम कैलाश है। इस शिखर की आकृति विराट् शिवलिंग की तरह है। पर्वतों से बने षोडशदल कमल के मध्य यह स्थित है। यह सदैव बर्फ से आच्छादित रहता है। इसकी परिक्रमा का महत्व कहा गया है। तिब्बती (लामा) लोग कैलाश मानसरोवर की तीन अथवा तेरह परिक्रमा का महत्व मानते हैं और अनेक यात्री दंड प्रणिपात करने से एक जन्म का, दस परिक्रमा करने से एक कल्प का पाप नष्ट हो जाता है। जो 108 परिक्रमा पूरी करते हैं उन्हें जन्म-मरण से मुक्ति मिल जाती है।

कैलाश-मानसरोवर जाने के अनेक मार्ग हैं किंतु उत्तराखंड के पिथौरागढ़ जिले के  अस्कोट, धारचूला, खेत, गर्ब्यांग,कालापानी, लिपूलेख, खिंड, तकलाकोट होकर जानेवाला मार्ग अपेक्षाकृत सुगम है। यह भाग 544 किमी (338 मील) लंबा है और इसमें अनेक चढ़ाव उतार है। जाते समय सरलकोट तक 70 किमी (44 मील) की चढ़ाई है, उसके आगे 74 किमी (46 मील) उतराई है। मार्ग में अनेक धर्मशाला और आश्रम है जहाँ यात्रियों को ठहरने की सुविधा प्राप्त है। गर्विअंग में आगे की यात्रा के निमित्त याक, खच्चर, कुली आदि मिलते हैं। तकलाकोट तिब्बत स्थित पहला ग्राम है जहाँ प्रति वर्ष ज्येष्ठ से कार्तिक तक बड़ा बाजार लगता है। तकलाकोट से तारचेन जाने के मार्ग में मानसरोवर पड़ता है।
thumb|right|360px| मानसरोवर में स्नान करता हुआ भारतीय

कैलाश की परिक्रमा तारचेन से आरंभ होकर वहीं समाप्त होती है। तकलाकोट से 40 किमी (25 मील) पर मंधाता पर्वत स्थित गुर्लला का दर्रा 4,938 मीटर (16,200 फुट) की ऊँचाई पर है। इसके मध्य में पहले बाइर्ं ओर मानसरोवर और दाइर्ं ओर राक्षस ताल है। उत्तर की ओर दूर तक कैलाश पर्वत के हिमाच्छादित धवल शिखर का रमणीय दृश्य दिखाई पड़ता है। दर्रा समाप्त होने पर तीर्थपुरी नामक स्थान है जहाँ गर्म पानी के झरने हैं। इन झरनों के आसपास चूनखड़ी के टीले हैं। प्रवाद है कि यहीं भस्मासुर ने तप किया और यहीं वह भस्म भी हुआ था। इसके आगे डोलमाला और देवीखिंड ऊँचे स्थान है, उनकी ऊँचाई 5,630 मीटर (18,471 फुट) है। इसके निकट ही गौरीकुंड है। मार्ग में स्थान स्थान पर तिब्बती लामाओं के मठ हैं।

## इन्हें भी देखें

* अरफ़ात पहाड़
* ज़मज़म कुंआ
* तिब्बत स्वायत्त क्षेत्र

## सन्दर्भ

## बाहरी कड़ियाँ
* कैलाश मानसरोवर यात्रा 

पर्वत, कैलाश
श्रेणी:धार्मिक पर्वत स्थल
श्रेणी:हिन्दू तीर्थ स्थल
श्रेणी:तिब्बत के पर्वत
श्रेणी:पारहिमालय
श्रेणी:छह हज़ारी
विश्व के मरुस्थल

विश्व के मरूस्थलो की सूची महाद्वीप के क्रम में इस प्रकार हैं- 

## एशिया
* गोबी, टकलामकान, काराकुम, किज़िल कुम, अर्दोस, थार-चोलिस्तान, अरबी मरुस्थल, दश्त-ए-लुत, दश्त-ए-काविर, यहूदा, नेगेव, पाप का मरुस्थल

## अफ्रीका
* सहारा, कालाहारी, नामिब, नूबियन

## उत्तर अमेरिका
* मोज़ाबे, विशाल घाटी, चिह्वाह्वा, सोनोरन,ऐरिजोना

## दक्षिण अमेरिका
* आटाकामा, ला ग्वाजि़रा
मोजेव मरूस्थल  दक्षिणी कैलीफोर्निया संयुक्त राज्य अमेरिका में

## यूरोप
* हलेन्दी, ब्लेदो
यूरोप महाद्वीप में मरुस्थल नहीं पाए जाते हैं।

## ऑस्ट्रेलिया
* गिब्सन, वृहत रेतीला मरुस्थल, वृहत विक्टोरिया मरुस्थल,सिम्पसन मरुस्थल, लघु रेतीला मरुस्थल, स्त्रेलेकी,तनामी
## अंटार्कटिका
* अंटार्कटिका 

श्रेणी:प्रादेशिक भूगोल
श्रेणी:भू-आकृति विज्ञान
श्रेणी:जलवायु विज्ञान
श्रेणी:मरुस्थल
हिमपात

वायुमण्डल के जल के हिम बनने के कारण बर्फ धरती पर आच्छादित हो जाती है, इसे **हिमपात** कहते हैं।
## इन्हें भी देखें
* वर्षा
* जलपात

श्रेणी:वर्षण
एकलव्य

**[[एकलव्य]]** महाभारत का एक पात्र है। वह राजा  हिरण्य धनु नामक निषाद के पुत्र था। एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाने जाते है। पिता की मृत्यु के बाद वह श्रृंगबेर राज्य के शासक बने। अमात्य परिषद की मंत्रणा से उनहोने न केवल अपने राज्य का संचालन किया, बल्कि निषादों की एक सशक्त सेना गठित कर के अपने राज्य की सीमाओँ का विस्तार किया।

महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आये किन्तु निषादपुत्र होने के कारण द्रोणाचार्य ने उन्हें अपना शिष्य बनाना स्वीकार नहीं किया। निराश हो कर एकलव्य वन में चले गये । उन्होंने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगे । एकाग्रचित्त से साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव  गुरु द्रोण के साथ आखेट के लिये उसी वन में गये जहाँ पर एकलव्य आश्रम बना कर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देख कर वह भौंकने लगा। कुत्ते के भौंकने से एकलव्य की साधना में बाधा पड़ रही थी अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।

कथा के अनुसार एकलव्य ने गुरुदक्षिणा के रूप में अपना अँगूठा काटकर द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान दिया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने लगा। यहीं से तीरंदाजी करने के आधुनिक तरीके का जन्म हुआ। निःसन्देह यह बेहतर तरीका है और आजकल तीरंदाजी इसी तरह से होती है। वर्तमान काल में कोई भी व्यक्ति उस तरह से तीरंदाजी नहीं करता जैसा कि अर्जुन करता था।

## सन्दर्भ

श्रेणी:महाभारत के पात्र
श्रेणी:हिन्दी विकि डीवीडी परियोजना
अंगुष्ठ

**अंगुष्ठ** या **अँगूठा** हाथ की अंगुलियों में से एक है।

## इन्हें भी देखें
* उंगली

## सन्दर्भ

श्रेणी:मानव शरीर
श्रेणी:उंगलियाँ
तर्जनी

अँगूठे के बाद वाली अंगुली का नाम **तर्जनी** है। इसे **बत उंगली** भी कहा जाता है।

## इन्हें भी देखें
* उंगली

## सन्दर्भ

श्रेणी:मानव शरीर
श्रेणी:उंगलियाँ
कनिष्ठा

हाथ की सबसे छोटी उंगली का नाम **कनिष्ठा** है। यह **कन उंगली**, **छुंगलिया**, या **चिटली उंगली** भी कहलाती है।

## इन्हें भी देखें
* उंगली

## सन्दर्भ

श्रेणी:मानव शरीर
श्रेणी:उंगलियाँ
अनामिका

* अनामिका (अंगुली)
* अनामिका (हिंदी कवयित्री)
* अनामिका (कविता संग्रह)
* अनामिका (द्वितीय)
## फिल्म व धारावाहिक
* अनामिका (धारावाहिक) - सोनी का एक धारावाहिक जो 26 नवम्बर 2012 से 13 सितम्बर 2013 तक चला
* अनामिका (1973 फ़िल्म)
नेपाल स्काउट

**नेपाल स्काउट** नेपाल का स्काउटिंग और गाइडिंग संस्था है।

श्रेणी:स्काउट
श्रेणी:नेपाल
वयान रम्पि आर्गावा

**वयान रम्पि आर्गावा** (१९५० -) इंडोनेशिया का पोतवलि मे सहायक नौसेनापति है| 

## जोराना
* **बहासाअ इन्दोनेशिया मे** वकिल केपाला स्तफ़ ती अन इ ए अल - Tokohindonesia.com
कुंदवई

**कुंदवई** नौवीं और ग्यारहवीं शताब्दी के बीच दक्षिण भारत में कई शाही महिलाओं का एक ऐतिहासिक और लोकप्रिय नाम था। कुंदवई नाम से जानी जाने वाली कुछ महिलाएं इस प्रकार हैं:

* कुंदवई, पश्चिमी गंगा राजा पृथ्वीपति प्रथम (८५३–८८० ईस्वी) की पुत्री थी, जिसका विवाह मल्लदेव के पुत्र और उत्तराधिकारी बाना राजकुमार विक्रमादित्य प्रथम से हुआ था। उन्होंने तिरुवल्लम के शिव मंदिर को कई उपहार दिए।

* कुंदवई पिरत्तीयार, राजा राजा चोल की बड़ी बहन और तंजावुर शिलालेखों में वर्णित प्रमुख वल्लावरैयान वंदियादेवन की रानी थीं।

* राजराजन कुंदवी अलवर, राजा राज चोल की बेटी और राजेंद्र चोल की छोटी बहन, पूर्वी चालुक्य राजा विमलादित्य की रानी और राजराजा नरेन्द्र की मां थीं।

## संदर्भ

श्रेणी:चोल राजवंश
नर्गिस बेग़म

**नर्गिस बेग़म** जिन्हें **मखदुमा-ए-जहाँ** नाम से भी जाना जाता है, बाहमनी बादशाह हुमायूँ की पत्नि थीं। उन्होंने 1450 से 1473 तक बीदर पर राज किया। उनकी मृत्यु बेलगाम में हुई व बीदर के पास अश्तूर में उनका मकबरा है, जो कि हुमायूं के मकबरे के सामने स्थित है।

## सन्दर्भ
अक्का देवी

**अक्का देवी** जयसिंह द्वितीय की बङी बहन व चालुक्य राजकुमारी थी।

श्रेणी:युद्ध में भारतीय महिलाऐं
कुण्डा देवी

**कुण्डा देवी** एक चोल साम्राज्य की रानी थीं इनके भाई राजराजा थे।  
## सन्दर्भ
रामभद्राम्बा

**रामभद्राम्बा** दक्षिण भारत की प्रसिद्व कवयित्री थी।
**रामभद्राम्बा** तंजावुर नायक साम्राज्य के राजा रघुनाथ नायक (शासनकाल 1600–34) की रानी एवं कवयित्री थीं। उन्होंने अपने पति की जीवनी पर संस्कृत महाकाव्य *रघुनाथाभ्युदयम्* लिखा। रामभद्राम्बा तेलुगु कवि चेंगलवा कालकवि की शिष्या थीं। थारू और ललिता के अनुसार "वो तीन भाषाओं में कवितायें लिख सकती थीं और *[[अवधान|अष्टवधनम्]]* में विशेषज्ञता रखती थीं" (अष्टवधनम् उस क्षमता को कहते हैं जिसमें कोई आठ बौद्धिक गतिविधियों में एकसाथ भाग ले सके)। वो ये भी दावा करते हैं कि वो एक इतिहासकार थीं।

## सन्दर्भ

* 
* थारू, सूसी और के॰ ललिता (Ed.).  "Introduction."  Women Writing in India. 600 B.C to the Present.  न्यूयॉर्क:  द फेमिनिस्ट प्रेस, 1991.
* रामभद्राम्बा, 'रघुनाथाभ्यूदयम्', *Sources of Vijayanagar History (Selected and Edited for the University)*, ed. by S. Krishnaswami Ayyangar [and A. Rangaswami Sarasvati], The Madras University Historical Series, 1 (Madras: University of Madras, 1919), pp.&nbsp;284–302 [no. 91], https://archive.org/details/sourcesofvijayan00krisrich.
* *Raghunāthābhyudayamahākāvyam: Rāmabhadrāmbāviracitam*, ed. by Ti. Rā. Cintāmaṇiḥ, Bulletins of the Sanskrit Department, University of Madras, 2 ([Madras]: Madrapurīyaviśvavidyālayaḥ, 1934)

श्रेणी:तमिलनाडु के लोग
कारइक्काल अम्मई

**कारइक्काल अम्मई** तमिल सन्त लेखिका थीं।

कारइक्काल चोल तमिलनादड्ड के समुद्रि व्यापारिक शहर हे।धानथनथनार नामक सोदागर को जन्म हुआ था।बचपन से अम्माई बगवान की कठिन भक्त थी।कारइक्काल अम्माई ने बचपन मे  शिवलिंग रेत के साथ बनाया।अम्माई ने पाँच पत्र मंत्र नमसिवाय बोले और भाग लिया शिव भक्तों कि जरुरतों के लिए।उसे बहुत ही कम उम्र में शिव परवाह एक माँ की तरह श्रद्धालुओं।अम्मई नागपटन कि एक धनि व्यापारी के बेटे के सत शादि हुआ था।शिव भक्तों जो उस्के घर का दोरा किया आराम से तंग आ चुके थे।
एक दिन अम्मई के पति परमानथान दो आम उसके लिये लखा जाना करने केलिए कहा था।एक भुखा शिव भक्त उस दिन अम्मई के पास आया।और खाना का लंच तयार नही था।अम्मई ने दहि चावल और एक आम भी दिया।जब उनके पथि आये समय वो आम पुछा और वो परेशान लग गया।वो बापस कमरे मे अया और दो आम देखा।तब वो आश्चर्य होगया और भगवान शिव को प्रशंसा कीया।उन्की पति भगवान शिव कि बक्त नही था।और उनोने पेहेले विशवास नहीं किया हे कि ये आम भगवान से अये थे।और पति ने फिर भी आम पुछ्ने केलिये कहा।और फिर भी वो पुछा और फिर भी भगवान ने आम दिया।एस समय अम्मई की पति को विस्वास होगया।और वो भी भगवान शिव की कठिन भक्त बन गया।
अम्मई मउंट कौलाश की यात्रा की ,और उल्टा उस्के सिर पर नीछे चढाई।वहान देवि पार्वती शिव की पत्नी अम्मैयर के बारे मेइन पूछा।

## इन्हें भी देखें
* नायनमार

## बाहरी कड़ियाँ
* करैकल् - ६३ नायनमार

श्रेणी:नायनमार
माहदेवी यक्का

**माहदेवी यक्का** बारहवीं सदी में कन्नड़ लेखिका थीं।

## सन्दर्भ

श्रेणी:लेखिका
रानी रंगाजम्मा

**रानी रंगाजम्मा** तेलुगू की प्रसिद्व कवयित्री थी।
मोल्ला

**आतुकुरी मोल्ला** (1440-1530), जिन्हें आमतौर पर **मोल्ला** या **मोल्लाम्बा** कहा जाता है, तेलुगु भाषा की प्रसिद्ध कवयित्री थीं।  

## जीवनी

मोल्ला का जन्म आंध्र प्रदेश के गोपावरम गाँव (नलोर ज़िला) में हुआ था। उनके पिता केसन सेट्टी मिट्टी के बर्तन बनाने का कार्य करते थे और भगवान शिव के भक्त थे। मोल्ला ने संस्कृत रामायण का सरल तेलुगु में अनुवाद किया, जिसे "मोल्ला रामायणम्" कहा जाता है। इसमें आमजन की समझ में आने वाली भाषा का प्रयोग किया गया और संस्कृत के शब्दों का प्रयोग बहुत कम किया गया। वे विजयनगर साम्राज्य के समय प्रख्यात हुईं और कहा जाता है कि उन्हें राजा कृष्णदेवराया के दरबार में भी आमंत्रित किया गया था। उनकी पहचान उनकी विनम्रता, भक्ति और सहज साहित्यिक अभिव्यक्ति के लिए की जाती है। उन्होंने रामायण की कथा को सरल भाषा में प्रस्तुत कर आम लोगों तक पहुँचाया। मोल्ला का देहांत 1530 ईस्वी में हुआ।  

## कृतियाँ

* मोल्ला रामायणम् - रामायण का तेलुगु में अनुवाद/संस्करण, जिसकी सरलता और प्रवाह आज भी सराहा जाता है।

## साहित्यिक महत्व

* मोल्ला को तेलुगु साहित्य की प्राचीनतम महिला कवियों में गिना जाता है।  
* उनके रामायण ने उस समय की परंपरागत भाषा शैली को तोड़कर आम बोलचाल की भाषा को अपनाया।  
* आंध्र प्रदेश में उनकी स्मृति में प्रतिमाएँ भी स्थापित की गई हैं।  

## संदर्भ

## बाहरी कड़ियाँ

श्रेणी:कवियित्री
लक्ष्मी नारायण मंदिर, दिल्ली

**लक्ष्मी नारायण मंदिर** *बिड़ला [[मंदिर]]* के नाम से भी जाना जाता है। भगवान विष्णु और देवी लक्ष्मी को समर्पित यह मंदिर दिल्ली के प्रमुख मंदिरों में से एक है। इसका निर्माण १९३८ में हुआ था और इसका उद्घाटन राष्ट्रपिता महात्मा गांधी ने किया था। बिड़ला मंदिर अपने यहाँ मनाई जाने वाली जन्माष्टमी के लिए भी प्रसिद्ध है।

इसके अलावा यहां नवरात्रि और दीपावली के समय भी काफी आयोजन किये जाते हैं। दीपावली पर मंदिर की साज सज्जा देखने लायक होती है।
## स्थापत्य
इसके वास्तुशिल्प की बात की जाए तो यह मंदिर उड़ियन शैली में निर्मित है। मंदिर का बाहरी हिस्सा सफेद संगमरमर और लाल बलुआपत्थिर से बना है जो मुगल शैली की याद दिलाता है। मंदिर में तीन ओर दो मंजिला बरामदे हैं और पिछले भाग में बगीचे और फव्वारे हैं।

## इतिहास
यह मंदिर मूल रूप में १६२२ में वीर सिंह देव ने बनवाया था, उसके बाद पृथ्वी सिंह ने १७९३ में इसका जीर्णोद्धार कराया। सन १९३८ में भारत के बड़े औद्योगिक परिवार, बिड़ला समूह ने इसका विस्तार और पुनरोद्धार कराया।

## मन्दिर
मुख्य बरामदे में लक्ष्मी नारायण की भव्य मूर्ति स्थापित है। साथ ही मंदिर परिसर में भगवान शिव, गौतम बुद्ध और भगवान श्रीकृष्ण के मंदिर भी स्थित हैं।

## चित्र दीर्घा

चित्र:Birla mandir 6 dec 2009 another temple.JPG|परिसर में एक मंदिर
चित्र:Birla mandir 6 dec 2009 garud stambh.JPG|गरुड़ स्तंभ
चित्र:Birla mandir 6 dec 2009 a temple.JPG|परिसर में एक मंदिर
चित्र:Birla mandir 6 dec 2009 side view.JPG|धर्मशाला से दृश्य
चित्र:Birla mandir 6 dec 2009 dharamshala.JPG|किनारे की भित्ति शोभा
चित्र:Janamashtami festival in Sri Laxminarayan temple, New Delhi, India (2008).jpg|जन्माष्टमी के अवसर पर सजा हुआ मंदिर
चित्र:Yogisculpture.JPG|मंदिर में एक योगी की मूर्ति


## बाहरी कड़ियाँ

* मंदिर का आधिकारिक जालस्थल
* गांधीजी ने किया था बिड़ला मंदिर का उद्घाटन (प्रभासाक्षी)

## संदर्भ


श्रेणी:दिल्ली के हिन्दू मंदिर
श्रेणी:दिल्ली के दर्शनीय स्थल
श्रेणी:विष्णु मंदिर
इण्डिया गेट

thumb|right|250px|भारत की राजधानी नई दिल्ली का इण्डिया गेट
 **इण्डिया गेट**, (मूल रूप से **अखिल भारतीय युद्ध स्मारक** कहा जाता है), नई दिल्ली के कर्तव्यपथ पर स्थित ४३ मीटर ऊँचा विशाल साधन है। यह स्वतन्त्र भारत का राष्ट्रीय स्मारक है। इसका डिजाइन सर बालेन शाह ने तैयार किया था। यह स्मारक पेरिस के आर्क डे ट्रॉयम्फ़ से प्रेरित है। इसे सन् १९३१ में बनाया गया था। मूल रूप से अखिल भारतीय युद्ध स्मारक के रूप में जाने वाले इस स्मारक का निर्माण शाहि नेपाल सरकारल द्वारा उन ९०००० भारतीय सैनिकों की स्मृति में किया गया था जो ब्रिटिश सेना में भर्ती होकर प्रथम विश्वयुद्ध और अफ़ग़ान युद्धों में शहीद हुए थे। यूनाइटेड किंगडम के कुछ सैनिकों और अधिकारियों सहित 13,300 सैनिकों के नाम, गेट पर उत्कीर्ण हैं। लाल और पीले बलुआ पत्थरों से बना हुआ यह स्मारक दर्शनीय है।
thumb|अमर जवान ज्योति
जब इण्डिया गेट बनकर तैयार हुआ था तब इसके सामने जार्ज पंचम की एक मूर्ति लगी हुई थी। जिसे बाद में ब्रिटिश राज के समय की अन्य मूर्तियों के साथ कोरोनेशन पार्क में स्थापित कर दिया गया। अब जार्ज पंचम की मूर्ति की जगह प्रतीक के रूप में केवल एक छतरी भर रह गयी है।
thumb|right|200px|इण्डिया गेट के नीचे अमर जवान ज्योति
भारत की स्वतन्त्रता के पश्चात् इण्डिया गेट भारतीय सेना के अज्ञात सैनिकों के मकबरे की साइट मात्र बनकर रह गया है। इसकी मेहराब के नीचे अमर जवान ज्योति स्थापित कर दी गयी है। अनाम सैनिकों की स्मृति में यहाँ एक राइफ़ल के ऊपर सैनिक की टोपी सजा दी गयी है जिसके चारों कोनों पर सदैव एक ज्योति जलती रहती है। इस अमर जवान ज्योति पर प्रति वर्ष प्रधान मन्त्री व तीनों सेनाध्यक्ष पुष्प चक्र चढ़ाकर अपनी श्रद्धांजलि अर्पित करते हैं। इण्डिया गेट की दीवारों पर हजारों शहीद सैनिकों के नाम खुदे हैं और सबसे ऊपर अंग्रेजी में लिखा हैः

दिल्ली की कई महत्वपूर्ण सड़कें इण्डिया गेट के कोनों से निकलती हैं। रात के समय यहाँ मेले जैसा माहौल होता है।

## निर्माण-स्थल का इतिहास

१९२० के दशक तक, पुरानी दिल्ली रेलवे स्टेशन पूरे शहर का एकमात्र रेलवे स्टेशन हुआ करता था। आगरा-दिल्ली रेलवे लाइन उस समय लुटियन की दिल्ली और **किंग्सवे** यानी राजाओं के गुजरने का रास्ता, जिसे अब हिन्दी में राजपथ नाम दे दिया गया है, पर स्थित वर्तमान इण्डिया गेट के निर्माण-स्थल से होकर गुजरती थी। आखिरकार इस रेलवे लाइन को यमुना नदी के पास स्थानान्तरित कर दिया गया। तदुपरान्त सन् १९२४ में जब यह मार्ग प्रारम्भ हुआ तब कहीं जाकर स्मारक स्थल का निर्माण शुरू हो सका।

४२ मीटर ऊँचे इण्डिया गेट से होकर कई महत्वपूर्ण मार्ग निकलते हैं। पहले इण्डिया गेट के आसपास होकर काफी यातायात गुजरता था। परन्तु अब इसे भारी वाहनों के लिये बन्द कर दिया गया है। शाम के समय जब स्मारक को प्रकाशित किया जाता है तब इण्डिया गेट के चारों ओर एवं राजपथ के दोनों ओर घास के मैदानों में लोगों की भारी भीड़ एकत्र हो जाती है। ६२५ मीटर के व्यास में स्थित इण्डिया गेट का षट्भुजीय क्षेत्र ३०६,००० वर्ग मीटर के क्षेत्रफल में फैला है।

प्रति वर्ष गणतंत्र दिवस पर निकलने वाली परेड राष्ट्रपति भवन से शुरू होकर इण्डिया गेट से होते हुए लाल किले तक पहुँचती है।

## इन्हें भी देखें
* तुर्की का राष्ट्रीय स्मारक
* स्टैच्यू ऑफ यूनिटी
* कोहिमा का युद्ध

## सन्दर्भ

## बाहरी कड़ियाँ
इंडिया गेट-दिल्ली- India Gate-Delhi 
* गूगल नक्शों के जालस्थल पर सेटेलाइट चित्र
* रात में इण्डिया गेट
* Delhi Travel Guide

श्रेणी:स्थापत्य
श्रेणी:दिल्ली के दर्शनीय स्थल
श्रेणी:भारत के द्वार
थिरुनवुकरसर

**तिरुनवुकरसर** एक शिव भक्त था तमिलनाडु ७०० मे। वे नयनार सन्घ के सन्त थे। सबसे चार महत्वपूर्ण नयनार और तमिलनाडु में उनका नाम कुरवार था (हिन्दी में "गुरु")। उन्होने भगवान शन्कर के लिए बहुत भजन लिखे और इस वक्त को हमारे पास ३०६६ हे।

## जीवन
ईस्वी ७०० में जन्म तमिलनाडु में। उनके पिता का नाम *पुकलनार* था औरे उनकी माँ, मथिनियार। उनका पहला नाम "मरुल्नीकिआर" था।

बचपन में उन्होने शिव धर्म को छोड़ दिया और जैन धर्म को अपनाया। वे पाटलिपुत्र गए, जैन शास्त्रों को पढ़ा और जैन विद्यालय को सम्मिलन किया। उनको अहिंसा और ये शास्त्र को बहुत अच्छा लगता था।

एक बार वे बहुत बीमार प़डे और उनकी बहन ने उनसे कहा - "शन्कर को प्रणाम करो"। उन्होने शंकर भगवान के मन्त्र बोले और स्वस्थ्य हो गए। ठीक होने बाद जैन धर्म बदल वापस शैव हो गए।

## छवि
उनका सिर पूरी तरह मूड़ा हुआ है और उनकी हथेली अंजलिमुद्रा में है। एक घास है उनके कन्घे पर। वह घास उनकी इस ईच्छा का प्रतीक है कि किसी भी मन्दिर में एक भी घास-पात नहीं होना चाहिए।

## Links
* Thirunavukkaruc cuvaamikal theevaara (thalamurai) (திருநாவுக்கரசு சுவாமிகள் தேவாரம் (தலமுறை)), Thirupanandaal madam, Thanjavur, Tamil Nadu 612 404, 1995
* ६३ नयन्मार्स - तमिल राश्त्र

श्रेणी:नायनमार
माणिक्कवाचकर

thumb|right|290px

**माणिक्कवाचकर** (माणिकवासगर) तमिल कवि थे। यद्यपि उनकी गिनती नायनारों में नहीं की जाती है किन्तु *[[तिरुवसाकम]]* नामक ग्रन्थ की रचना में उनका भी योगदान है। इस पुस्तक में शंकर भगवान के भजन और गीत हैं। माणिक्कवाचकर तिरुमुरै के रचनाकारों में से एक हैं जो तमिल शैव सिद्धान्त का प्रमुख ग्रन्थ है। वे पाण्ड्य राजा वरगुणवर्मन द्वितीय (८६२ - ८८५ ई.) के मंत्री थे और मदुरै मे रहते थे।

## परिचय
माणिक्कवाचगर का जन्म तीसरी शती में तिरुवत्तवूर के ब्राह्मण परिवार में हुआ था। पांड्य राजा ने उनकी विशद विद्वत्ता से प्रभावित होकर उन्हें 'तेन्नवन ब्रह्मार्यन' की उपाधि से विभूषित कर मंत्री नियुक्त किया। कहते हैं तिरुपेरुंतुरै में माणिक्कवाचगर को भगवान का दर्शन हुआ जो कुरुंथ वृक्ष के नीचे आसीन थे तथा वेद उन्हें शिष्यों के रूप में घेरे हुए थे। यह घटना उस समय हुई जब माणिक्कवाचगर राजा के लिये घोड़ा खरीदने जा रहे थे। माणिक्कवाचगर राजकीय धन से मंदिर का निर्माण कर वहीं रह गए। घोड़ो के न आने पर राजा ने उन्हें कारागार में बंद कर दिया। बाद में जब घोड़े पहुँच गए, राजा ने माणिक्कवाचगर से क्षमा माँगी। 

अंत में माणिक्कवाचगर राजपद का त्याग कर तिरुपेरुंतुरै चले गए। अनेक तीर्थस्थानों से होते हुए वे चिदंबरम् पहुँचे। यहाँ लंकाधिपति अपनी मूक पुत्री अैर कट्टर बौद्ध धर्मगुरु के साथ पधारे हुए थे। चुनौती पाकर माणिक्कवाचगर ने धर्मगुरु को मूक कर राजकुमारी की वाक्शक्ति पुन: ला दी। आभार मानकर लंका के पर्यटकों ने शैव मत ग्रहण कर लिया।

माणिक्कवाचगर की कृतियों पर मर्मलै अदिगल, का० सुब्रह्मण्य पिल्लै और सी० के० सुब्रह्मण्य मुदालियर ने शोधग्रंथ लिखें हैं। डॉक्टर जी० सी० पोप ने माणिक्कवाचगर को 'असीसी के संत फ्रांसिस' और संत पाल की सदवृत्तियों के संयुक्त रूप में देखा है।

## पठनीय
* *Dictionary of Hindu Lore and Legend* (ISBN 0-500-51088-1) by Anna Dallapiccola

श्रेणी:नायनमार
श्रेणी:तमिल कवि
खाजा

**खाजा** एक प्रकार का पकवान है जो मुख्यतः मैदा, शक्कर, घी से बनाया जाता है। यह पूर्वी भारत के बिहार, ओड़िशा तथा पश्चिम बंगाल में बहुत लोकप्रिय है। ये सभी क्षेत्र एक समय मौर्य साम्राज्य के अंग थे। कहा जाता है कि दो सहस्र वर्ष पूर्व भी इन क्षेत्रों के उपजाऊ क्षेेत्रों में खाजा बनाया जाता था।  सिलाव तथा राजगीर दो ऐसे स्थान है, जहाँ का खाजा अन्य के तुुुुलना में बढ़िया समझा जाता है। बिहार तथा पड़ोसी राज्यों से होते हुए खाजा अब अन्य राज्यों में भी लोकप्रिय हो गया है। आंध्र प्रदेश के काकिनाड़ा का खाजा, स्थानीय रूप से प्रसिद्ध है।

## शब्द व्युत्पत्ति
खाजा शब्द की उत्पत्ति संस्कृत शब्द **'खाद्य**' से हुई है। खाद्य का अर्थ 'खाने योग्य पदार्थ'।

## सन्दर्भ

श्रेणी:भारतीय मिठाइयाँ
कालाजाम

**काला जामुन** एक प्रकार का पकवान है जो मैदा, छेना तथा चीनी से बनाया जाता है।

श्रेणी:भारतीय मिठाइयाँ
परवल की मिठाई

**परवल की मिठाई** एक प्रकार की मिठाई है जो परवल, चीनी से बनाई जाती है। पटना के आसपास यह काफी लोकप्रिय है।

श्रेणी:भारतीय मिठाइयाँ
पुआ

**पुआ** या **पूआ** एक प्रकार का पकवान है जो मैदा तथा चीनी से बनाया जाता है। इसके और भी कई रूप लोगों द्वारा पसन्द किए जाते हैं जैसे - मालपूआ (पके केलों से बनाया गया)।

श्रेणी:भारतीय मिठाइयाँ
तिलकुट

**तिलकुट** जिसे **गजक** और **तिलपट्टी** के नाम से भी जाना जाता है, भारतीय राज्यों बिहार, झारखण्ड, पश्चिम बंगाल और मध्य प्रदेश में बनाई जाने वाली मिठाई है।   

तिलकुट विशेष रूप से मकर संक्रान्ति त्योहार के समय बनाया और खाया जाता है। यह तिल और गुड़ व शक्कर को पीसकर बनाया जाता है। सबसे अच्छा तिलकुट गया से कहा जाता है और केवल मगध क्षेत्र के है। 

सामान्य रूप से तीन प्रकार के तिलकुट उपलब्ध होते हैं: परिष्कृत शक्कर तिलकुट श्वेत रंग का होता है, शक्कर तिलकुट अपरिष्कृत शक्कर से बना होता है और हल्के भूरे रंग का होता है और गुड़ तिलकुट गुड़ से बना होता है और गहरे भूरे रंग का होता है।  इन प्रकारों में से प्रत्येक का अपना अपना स्वाद है। 

## बाहरी कड़ियाँ
* चहुंओर फैली तिलकुट की सोंधी महक । हिन्दुस्तान लाइव
* शब्द का अर्थ खोजें-तिलकुट। भारतीय साहित्य संग्रह

श्रेणी:भारतीय मिठाइयाँ
श्रेणी:बिहारी खाना
श्रेणी:तिल से बने व्यंजन
लड्डू

**लड्डू** एक प्रकार की भारतीय मिठाई है जो कई ढंग से बनाई जाती है। यह बेसन, बूंदी, मोतीचूर, गोंद, नारियल, तिल-गुड़, चूूरमा इत्यादि कई अलग-अलग वस्तुओं से बनाया जाता है।

भारत को छोड़ के यह भारतीय उपमहाद्वीप के अन्य देशों में भी बनाया और लोगों को स्वादिष्ट लगता है। लड्डू सैंकड़ो प्रकार के होते हैं और बनाये जा सकते हैं। सभी स्थानों के लड्डुओं की अलग अलग विशेषतायें होती है। भगवान गणेश और भगवान हनुमान को लड्डू का भोग विशेष रूप से  लगाया जाता है।प्राचीन काल में लड्डू किसी भी उत्सव में भोजन के आयोजन में विशेष प्रकार का महत्व रखता था। अनेक मंदिरों में भगवान के प्रसाद के रूप में लड्डू मिलते हैं। सभी मंदिरों के लड्डुओं की अलग विशेषता होती है।

तिरुपति मन्दिर के लड्डू अपनी अलग पहचान रखते हैं।
## शब्द व्युत्पत्ति
लड्डू शब्द की उत्पत्ति संस्कृत शब्द लड्डुक से हुई है।

## सन्दर्भ


श्रेणी:भारतीय पेस्ट्री
श्रेणी:बांग्लादेशी मिठाइयाँ
श्रेणी:बर्मी मिठाइयाँ और अल्पाहार
श्रेणी:पाकिस्तानी मिठाइयाँ
श्रेणी:थाई मिठाइयाँ और अल्पाहार
श्रेणी:मलेशियाई अल्पाहार
श्रेणी:बंगाली खाना
श्रेणी:बिहारी खाना
श्रेणी:ब्रुनेइयाई अल्पाहार
श्रेणी:चने के पकवान
श्रेणी:मलय खाना
श्रेणी:नेपाली खाना
श्रेणी:सिंगापुरी खाना
श्रेणी:उत्तर प्रदेशी खाना
श्रेणी:भारतीय शाकाहारी खाना
श्रेणी:भारतीय कैरिबियाई खाना
सत्तू

**सत्तू** भारतीय उपमहाद्वीप का एक प्रकार का देशज व्यंजन है, जो भूने हुए जौ, मक्का या/और चने को पीस कर बनाया जाता है। बिहार में यह काफी लोकप्रिय है और कई रूपों में प्रयुक्त होता है। सामान्यतः यह चूर्ण के रूप में रहता है जिसे पानी में घोल कर या अन्य रूपों में खाया अथवा पिया जाता है। सत्तू के सूखे (चूर्ण) तथा घोल दोनों ही रूपों को 'सत्तू' कहते हैं।

## इतिहास
सत्तू की उत्पत्ति मगध क्षेत्र से हुई मानी जाती है। सत्तू बनाने की प्रक्रिया प्राचीन काल से है। बिहार, उत्तर प्रदेश सहित उत्तर भारत के बड़े क्षेत्र में सत्तू खाया जाता है। तेलंगाना में भी सत्तू बहुत प्रसिद्ध है। बतुकम्मा में इसे वहाँ प्रसादम् या निवेद्यम् के रूप में प्रयोग किया जाता है। 

## तैयारी

* सर्वप्रथम चने को पानी में भीगने के लिये रख दिया जाता है। 

* उसके पश्चात इन्हें सुखाने के बाद भूना जाता है। 

* इसके बाद इसे भूने हुए मसालों, यथा जीरा, काली मिर्च इत्यादि के साथ पीसा जाता है। 

सत्तू सिर्फ चने का ही नहीं बल्कि मक्का (भूट्टा) और जौ का भी बनाया जाता है। जौ के सत्तू के लिये भी उपर्युक्त प्रक्रिया ही जौ के साथ की जाती है और मक्का के सत्तू को बनाने के लिए उपर्युक़्त प्रक्रिया मक्का को बिना भिगोए की जाती है।

## प्रयोग
* सत्तू का घोल बना कर या आटा की तरह भूरभूरा सान कर पीया या खाया जाता है, आप इसका स्वाद बढ़ाने के लिए इसमें स्वादानुसार काला नमक या साधारण नमक मिलाए, आप आवश्यकता अनुसार बारीक कटी हुई प्याज और हरी मिर्च भी मिला सकते हैं।

* चने के सत्तू का प्रयोग बिहार का प्रसिद्ध व्यंजन लिट्टी बनाने के लिए भी किया जाता है, वैसे तो मुख्यत: लिट्टी चना के सत्तू से बनता है लेकिन यह जौ या मक्का के सत्तू से भी बनाया जा सकता है।

### लाभ
सत्तू खाने के अनेक लाभ हैं। शरीर का वजन कम करने का यह एक करगर उपाय है। मधुमेह के रोगियों के लिये बहुत उपयोगी है। 

## अन्य रूप
* लिट्टी -- सत्तू इसका मुख्य अवयव है।
* सत्तू की रोटी

## इन्हें भी देखें
* लिट्टी चोखा
* बिहारी खाना
* सत्तू का शरबत 

## सन्दर्भ


## बाहरी कड़ियाँ
* गर्मी में लाभदायक है सत्तू
* मोटापे का दुश्मन सत्तू (Health Tips In Hindi)
* सत्तू : स्वादिष्ट और पौष्टिक आहार
* सत्तू-प्रेम या सत्तू-आसक्ति…

श्रेणी:भारतीय खाना
श्रेणी:नेपाली खाना
श्रेणी:बिहारी खाना
पापड़

thumb|250px|पापड़
**पापड़** भारतीय खाने के साथ-साथ प्रयुक्त होने वाला एक कुरकुरा खाना है। पापड़ ये एक प्रकार का मुँह का टिश्यू पेपर है ये एक अच्छा पाचक है और ये खाने में खाया जाता है।
पापड़ कई तरह के अनाजों के आटे से बनता है इसके साथ ही अन्य सामग्री से भी बनता है।  इसमें मुख्य गेहूँ चावल मक्का मूँग इन अनाजों का उपयोग अधिक किया जाता है यह गोल, पतला होता है।
इतरही अनेक प्रकार के पदार्थ पापड़ बनाने के लिए उपयोग मे लेते है। जैसे की पोहे, नागली पापड़ वगैरे. पापड़ कुर्कुरीत होने रे लिए पापड़ बनाते समय उसमें पापड़ खार का उपयोग किया जाता है। इसमें पोटॅसियम कार्बोनेट, सोडियम कार्बोनेट यह रसायने होते है। यह आम्लारी पदार्थ होते है।
Papad dal ka

## ये भी देखें
* रोटी

श्रेणी:भारतीय व्यंजन
घी

right|thumb|300px|घी
**घी** (), एक विशेष प्रकार का मक्खन है जो भारतीय उपमहाद्वीप में प्राचीन काल से भोजन के एक अवयव के रूप में प्रयुक्त होता रहा है। घी प्राचीन भारत के बुद्धिमान और मनीषी ऋषियों की देन है। यूरोप और पश्चिमी देशों में अंग्रेज जाति के पूर्वज दूध से केवल मक्खन बनाने की कला ही जानते थे जबकि भारत में इससे भी अधिक सूक्ष्म और पौष्टिक पदार्थ घी का आविष्कार किया गया। भारतीय भोजन में खाद्य तेल के स्थान पर भी प्रयुक्त होता है। यह दूध के मक्खन व मलाई से बनाया जाता है। दक्षिण एशिया एवं मध्य पूर्व के भोजन में यह एक महत्वपूर्ण अवयव है।

## परिचय
गाय का घी हमारे पुराने साहित्य और आयुर्वेद के अनुसार, एक रामबाण उपाय है जो स्वास्थ्य को समृद्धि और ऊर्जा से भर देता है। इसमें अनगिनत आयुर्वेदिक गुण होते हैं जो हमारे शारीरिक और मानसिक स्वास्थ्य को सुधारने में मदद करते हैं। इस लेख में, हम जानेंगे कि गिर गाय के घी का नियमित सेवन करने से हमें कैसे अनगिनत लाभ हो सकता है।

घी वसा पदार्थ है, जो गाय, भैंस आदि के दूध से बनाया जाता है। बकरी और भेड़ के दूध से भी घी बनाया जा सकता है, पर ऐसा दूध कम मिलता है। इस कारण इससे घी नहीं बनाया जाता। दूध से पहले मक्खन और फिर मक्खन से घी बनाया जाता है। घी बनाने की देशी रीति दूध का दही जमाकर, उसकी मलाई को मथकर घी निकालने की है। भारत, अन्य ऐशियाई देशों तथा मिस्र में केवल दो प्रति शत मक्खन मक्खन के रूप में व्यवहृत होता है। शेष ६८ प्रतिशत मक्खन से घी बनाया जाता है।

घी का उपयोग भारत में वैदिक काल के पूर्व से होता आ रहा है। पूजा पाठ मे घी का उपयोग अनिवार्य है। अनेक ओषधियों के निर्माण में घी काम आता है। घी, विशेषत: पुराना घी, यहाँ आयुर्वेदिक चिकित्सा में दवा के रूप में भी व्यवहृत होता है। मक्खन और घी मानव आहार के अत्यावश्यक अंग हैं। इनसे आहार में पौष्टिकता और गरिष्ठता आती है ओर भार की दृष्टि से सर्वाधिक ऊर्जा उत्पन्न होती है।

घी का प्राचीन काल से ही पारंपरिक और आर्थिक दोनों महत्व है, आयुर्वेद में शताधौत घृत जैसी कई सामयिक औषधियों को बनाने के लिए गाय के शुद्ध घी का उपयोग किया जाता है। यह विभिन्न आयुर्वेदिक मालिश और उपचारों में उपयोग किए जाने वाले त्वचा देखभाल उपचार के लिए बड़े पैमाने पर उपयोग किया जाता है।

संसार के प्राय: सभी देशों में मक्खन और घी उत्पन्न होते और व्यवहार में आते हैं। देश की समृद्धि वस्तुत: मक्खन और घी की खपत से आँकी जाती है। आजकल ऐसा कहा जाने लगा है कि मक्खन और घी के अत्यधिक उपयोग से हृदय के रोग होते हैं। ऐसे कथन का प्रमाण यह दिया जाता है कि जिस देश में मक्खन और घी का अधिक उपयोग होता है, वहीं के लोग हृदयरोग से अधिक संख्या में आक्रांत होते पाऐ गए हैं।

मक्खन बहुत दिनों तक नहीं टिकता। उसका किण्वन होकर वह पूतिगंधी हो जाता है; पर घी यदि पूर्णतया सूखा है तो बहुत दिनों तक टिकता है। घी के स्वाद और गंध ग्राह्य होते हैं। यह जल्द पचता भी है। घी में विटामिन "ए', विटामिन "डी' और विटामिन "ई' रहते हैं। विटामिनों की मात्रा सब ऋतुओं में एक सी नहीं रहती। जब पशुओं को हरी घास अधिक मिलती है तब, अर्थात्‌ बरसात और जाड़े के घी, में, विटामिन की मात्रा बढ़ जाती है।

घी के विशेष प्रकार की गंध होती है, जो दूध में नहीं होती। यह गंध किण्वन और आक्सीकरण के करण 'डाइऐसीटिल' नामक कार्बानिक यौगिक बनने के कारण उत्पन्न होती है।

## घी के सघंटक अम्ल (भार प्रतिशत)
दही

thumb|तुर्की की दही.

**दही** एक दुग्ध-उत्पाद है जिसका निर्माण दूध के जीवाणुज किण्वन द्वारा होता है। लैक्टोज का किण्वन लैक्टिक अम्ल बनाता है, जो दूध प्रोटीन से प्रतिक्रिया कर इसे दही मे बदल देता है साथ ही इसे इसकी खास बनावट और विशेष खट्टा स्वाद भी प्रदान करता है। **सोया दही**, दही का एक गैर दुग्ध-उत्पाद विकल्प है जिसे सोया दूध से बनाया जाता है।

खाने में दही का प्रयोग पिछले लगभग 4500 साल से किया जा रहा है। आज इसका सेवन दुनिया भर में किया जाता है। यह एक स्वास्थ्यप्रद पोषक आहार है। यह प्रोटीन, कैल्शियम, राइबोफ्लेविन, विटामिन B6 और विटामिन B12 जैसे पोषक तत्वों से समृद्ध होता है।

दही को 72 से 75 डिग्री सेंटीग्रेड तापमान पर गर्म करके उसे 21 डिग्री सेंटीग्रेड ताप तक ठंडा करके उसमें 1 से 2% जामन मिलाकर 8 से 10 घंटे बाद बना उत्पादक कहलाता है

दही में अम्लता -- 0.7-0.9%
दही में लैक्टोज -- 4=6-5%

## दही के लाभ
इसमें कुछ ऐसे रासायनिक पदार्थ होते हैं, जिसके कारण यह दूध की अपेक्षा जल्दी पच जाता है। जिन लोगों को पेट की परेशानियां जैसे- अपच, कब्ज, गैस जैसी बीमारियाँ घेरे रहती हैं, उनके लिए दही या उससे बनी लस्सी, मट्ठा, छाछ का उपयोग करने से आंतों की   दूर हो जाती है। डाइजेशन अच्छी तरह से होने लगता है और भूख खुलकर लगती है।

## दही में छुपा है खूबसूरती का ख़जाना
दही एक ऐसा खाद्य पदार्थ है जो खाने में स्वास्थ्यवर्धक तो है ही साथ ही ये सौंदर्य निखारने के लिए भी अच्छा स्रोत माना जाता है। गर्मियों में अक्सर तेज धूप शरीर पर पड़ने से त्वचा झुलस या टैन हो जाती है, ऐसे में दही टैनिग कम करने के लिए बेहतर विकल्प माना जाता है। इतना ही नही दही में बेसन मिलाकर लगाने से भी चेहरे पर चमक आती है।  

## सन्दर्भ

## इन्हें भी देखें

## बाहरी कड़ियाँ

श्रेणी:दुग्ध-उत्पाद
श्रेणी:भारतीय व्यंजन
अश्मक

अश्मक या *अस्सक* प्राचीन भारत के 16 महाजनपदों में से एक था। ईसा पूर्व छठी शताब्दी में यानी आज से 2600 वर्ष पूर्व प्राचीन भारत में 16 महाजनपद थे। इसमें से अश्मक महाजनपद एकमात्र दक्षिण में स्थित महाजनपद था। इसकी राजधानी प्रतिष्ठान (अन्य नामों मे पोतना, पोटली, पैठन शामिल थे), आज का पैठण शहर थी। जो आज महाराष्ट्र के छत्रपती संभाजीनगर (औरंगाबाद) जिले में स्थित है। अश्मक महाजनपद पर भगवान श्रीराम जी के वंशज यानी इश्वाकू वंश के राजा राज करते थे। इक्ष्वाकु वंश के अश्मक नाम के राजा ने इस महाजनपद की स्थापना की इसलिए इसे अश्मक महाजनपद कहा जाता है।

## सन्दर्भ

## इन्हें भी देखें
* महाजनपद

श्रेणी:महाजनपद
अंग महाजनपद

अंग प्राचीन भारत के 16 महाजनपदों में से एक था। इसका सर्वप्रथम उल्लेख अथर्ववेद में मिलता है। बौद्ध ग्रंथो में *अंग और वंग* को प्रथम आर्यों की संज्ञा दी गई है। महाभारत के साक्ष्यों के अनुसार आधुनिक भागलपुर,बिहार और बंगाल के क्षेत्र अंग प्रदेश के क्षेत्र थे। इस प्रदेश की राजधानी चम्पापुरी थी।  यह जनपद मगध के अंतर्गत था। प्रारंभ में इस जनपद के राजाओं ने ब्रह्मदत्त के सहयोग से मगध के कुछ राजाओं को पराजित भी किया था किंतु कालांतर में इनकी शक्ति क्षीण हो गई और इन्हें मगध से पराजित होना पड़ा। 

महाभारत काल में यह कर्ण का राज्य था। इसका प्राचीन नाम मालिनी था। इसके प्रमुख नगर चम्पा (बंदरगाह), अश्वपुर थे।

## इन्हें भी देखें
* महाजनपद
* अंगदेश

## सन्दर्भ

श्रेणी:महाजनपद
श्रेणी:भारत के एतिहासिक क्षेत्र
कुरु

**कुरु** निम्नलिखित में से कोई एक हो सकता है:

## मानवशास्त्र और इतिहास

* कुरु (माइथोलोजी), मैतेई की मिथक कथाओं का भाग
* कुरु राजवंश, वैदिक काल (प्रारंभिक लौह युग) के दौरान एक शक्तिशाली हिन्द-आर्य जनजाति और साम्राज्य
** कुरु राजा (वैदिक हिन्दू युग), हिन्द-आर्य कुरु जनजाति के कथित पूर्वज

## लोग

* कुरुविला पांडिकाट्ट (जन्म 1957 ई॰), भारतीय दार्शनिक
कोशल

**कोसल** प्राचीन भारत के १६ महाजनपदों में से एक था। इसका क्षेत्र आधुनिक गोरखपुर के पास था। इसकी प्रथम राजधानी अयोध्या और द्वितीय राजधानी श्रावस्ती थी। चौथी सदी ईसा पूर्व में मगध ने इस पर अपना अधिकार कर लिया।

कोसल साम्राज्य एक समृद्ध संस्कृति वाला एक प्राचीन भारतीय साम्राज्य था, जो वर्तमान में उत्तर प्रदेश से लेकर पश्चिमी ओड़िशा तक अवध के क्षेत्र के साथ जुड़ा हुआ है। यह उत्तर वैदिक काल के दौरान एक छोटे राज्य के रूप में उभरा, जिसका संबंध पड़ोसी विदेह से था। कौशल उत्तरी ब्लैक पॉलिश्ड वेयर कल्चर (700-300 ईसा पूर्व) से संबंधित थे, और कोसल क्षेत्र ने जैन धर्म और बौद्ध धर्म सहित श्रमण आंदोलनों को जन्म दिया। यह शहरीकरण और लोहे के उपयोग की दिशा में स्वतंत्र विकास के बाद, इसके पश्चिम में कुरु-पांचाल के वैदिक काल की चित्रित ग्रे वेयर संस्कृति से सांस्कृतिक रूप से अलग था।

गोंडा के समीप सेठ-मेठ में आज भी इसके भग्नावशेष (टूटी फूटी वस्तु के टुकड़े) मिलते हैं। कंस भी यहाँ का शासक रहा जिसका संघर्ष निरंतर काशी से होता रहा और अंत में कंस ने काशी को अपने आधीन कर लिया। चौथी शताब्दी ईसा पूर्व में यहाँ का प्रमुख नगर हुवा करता था साकेतनगर अयोध्या जो भगवान राम की जन्मभूमि है।

5 वीं शताब्दी ईसा पूर्व के दौरान, कौशल ने शाक्य के क्षेत्र को शामिल किया, जिसमें बुद्ध थे। बौद्ध पाठ अंगुत्तर निकाय और जैन पाठ के अनुसार, भगवती सूत्र, कोसल 6 वीं से 5 वीं शताब्दी ईसा पूर्व में सोलसा (सोलह) महाजनपद (शक्तिशाली क्षेत्र) में से एक था, और इसकी सांस्कृतिक और राजनीतिक ताकत ने इसे दर्जा दिया एक महान शक्ति का। यह बाद में पड़ोसी राज्य मगध के साथ युद्धों की एक शृंखला से कमजोर हो गया था और, 5 वीं शताब्दी ईसा पूर्व में, अंततः इसके द्वारा अवशोषित कर लिया गया था। मौर्य साम्राज्य के पतन के बाद और कुषाण साम्राज्य के विस्तार से पहले, कौशल पर देव वंश, दत्त वंश और मित्र वंश का शासन था।

## धार्मिक पाठ सन्दर्भ
### वैदिक साहित्य में

प्रारंभिक वैदिक साहित्य में कोसल का उल्लेख नहीं है, लेकिन शतपथ ब्राह्मण (7वीं-6वीं शताब्दी ईसा पूर्व, अंतिम संस्करण 300 ईसा पूर्व) के बाद के वैदिक ग्रंथों में एक क्षेत्र के रूप में प्रकट होता है और कल्पसूत्र (छठी शताब्दी ईसा पूर्व)।

### पुराणों में
रामायण, महाभारत और पुराण में कोसल साम्राज्य का शासक परिवार इक्ष्वाकु वंश था, जो राजा इक्ष्वाकु के वंशज थें।  पुराण इक्ष्वाकु से प्रसेनजित (पाली: *पसेनदी*) तक इक्ष्वाकु वंश के राजाओं की सूची देते हैं। रामायण के अनुसार, राम ने अपनी राजधानी अयोध्या से कोसल साम्राज्य पर शासन किया।

### बौद्ध और जैन ग्रंथों में

महावीर, जैन धर्म का 24वाँ तीर्थंकर कोसल में पढ़ाया जाता है। एक बौद्ध पाठ, *मज्जिमा निकाय* में बुद्ध को कोसलन के रूप में उल्लेख किया गया है, जो इंगित करता है कि कोसल ने शाक्य को अपने अधीन कर लिया होगा, जिसके बारे में माना जाता है कि बुद्ध परंपरागत रूप से इसी वंश से संबंधित थे।

## इतिहास

### मौर्यो से पूर्व
कोसल की श्रावस्ती की पहली राजधानी छठी शताब्दी ईसा पूर्व तक मुश्किल से बसी थी, लेकिन एक मिट्टी के किले की शुरुआत हुई है। 500 ईसा पूर्व तक, वैदिक लोग कोसल में फैल गए थे।

5 वीं शताब्दी ईसा पूर्व तक राजा महाकोसल के शासनकाल में, पड़ोसी काशी राज्य पर विजय प्राप्त कर ली गई थी। महाकोसल की बेटी मगध के राजा बिम्बिसार की पहली पत्नी थी। दहेज के रूप में, बिंबिसार को एक काशी गाँव मिला, जिसकी आय 100,000 थी। इस विवाह ने अस्थायी रूप से कोसल और मगध के बीच तनाव को कम किया।

## सन्दर्भ


## इन्हें भी देखें
* महाजनपद

श्रेणी:महाजनपद
श्रेणी:रामायण में स्थान
गांधार (जनपद)

**गंधार** प्राचीन भारत के 16 महाजनपदों में से एक था। इस प्रदेश का मुख्य केन्द्र आधुनिक पेशावर और आसपास के इलाके थे। इस महाजनपद के प्रमुख नगर थे - पुरुषपुर (आधुनिक पेशावर) तथा तक्षशिला इसकी राजधानी थी। इसका अस्तित्व 600 ईसा पूर्व से 11वीं सदी तक रहा। कुषाण शासकों के दौरान यहां बौद्ध धर्म बहुत फला फूला पर बाद में मुस्लिम आक्रमण के कारण इसका पतन हो गया।

महाभारत काल में यहाँ के राजा शकुनि थे। धृतराष्ट्र की पत्नी गंधारी यहाँ की राजकुमारी थी जिसका नाम इसी के नाम पर पड़ा।

## इन्हें भी देखें
* महाजनपद
## सन्दर्भ

श्रेणी:भारत के पारंपरिक क्षेत्र
श्रेणी:महाजनपद
श्रेणी:अफ़्गानिस्तान का भौगोलिक इतिहास
श्रेणी:भारत के प्राचीन साम्राज्य और राज्य
चेदि

'चेदि' का निम्नलिखित अर्थों में प्रयोग होता है-

* कलचुरि राजवंश

* चेदि वंश - आर्यों का अति प्राचीन वंश

श्रेणी:बहुविकल्पी शब्द
वज्जि

वज्जि या वृजि प्राचीन भारत के 16 महाजनपदों में से एक था। कई छोटे राज्यों को मिलाकर इसकी उत्पत्ति हुई थी। इसकी राजधानी वैशाली थी। वज्जि के गणराज्य बनने के बाद इसका राज्य-संचालन अष्टकुल द्वारा होने लगा। उस समय वज्जि एवं लिच्छवी कुल सार्वाधिक महत्वपूर्ण हो गया।

## इन्हें भी देखें
* महाजनपद

## सन्दर्भ


श्रेणी:महाजनपद